टी-20 विश्व कप : बांग्लादेश ने नीदरलैंड्स को 8 रनों से हराया
धर्मशाला, 9 मार्च| बांग्लादेश क्रिकेट टीम ने बुधवार को हिमाचल प्रदेश क्रिकेट संघ स्टेडियम में खेले गए आईसीसी टी-20 विश्व कप के क्वालीफाइंग मैच में नीदरलैंड्स को आठ रनों से हरा दिया। ग्रुप ए के मैच में बांग्लादेश ने टॉस हारकर पहले बल्लेबाजी करते हुए निर्धारित 20 ओवर में तमीम इकबाल (84) की शानदार पारी की बदौलत सात विकेट के नुकसान पर 153 रन बनाए। नीदरलैंड्स की टीम 20 ओवरों में सात विकेट खोकर 145 रन ही बना सकी और मैच हार गई।
बांग्लादेश की तरफ से इकबाल ही मैदान पर टिक सके। दूसरे छोर से उन्हें साथ नहीं मिला। उनके अलावा सौम्य सरकार और शब्बीर रहमान ने 15-15 रनों का योगदान दिया।
टीम के पांच बल्लेबाज दहाई के अंक तक भी नहीं पहुंच सके। इकबाल ने अपनी पारी में 58 गेंदों का सामना करते हुए छह चौके और तीन छक्के लगाए। नीदरलैंड्स की तरफ से सबसे ज्यादा तीन विकेट टिम वान डर गुगटेन ने लिए।
लक्ष्य का पीछा करने उतरी नीदरलैंड्स को पहला झटका 21 रनों पर लगा। इसके बाद टीम के विकेट लगातार अंतराल पर गिरते गए और टीम पूरे ओवर खेल कर भी मैच हार गई। टीम की तरफ से सबसे ज्यादा रन स्टेफन मेयबुर्ग और कप्तान पीटर बोरन ने बनाए। दोनों ने 29-29 रनों का योगदान दिया।
बांग्लादेश की तरफ से शाकिब उल हसन और अल अमीन हुसैन ने दो-दो विकेट लिए। इकबाल को मैन ऑफ द मैच चुना गया।
", | "url" : "http://tahlkanews.in/टी-20-विश्व-कप-बांग्लादेश-ने/54705", | "publisher" : { | "@type" : "Organization", | "name" : "Tahlka News", | "logo" : { | "@context" : "http://schema.org", | "@type" : "ImageObject", | "contentUrl" : "http://tahlkanews.in/images/logo.png", | "height": "150", | "width" : "50", | "url" : "http://tahlkanews.in/images/logo.png" | } | }, | "mainEntityOfPage": { | "@type": "WebPage", | "@id": "http://tahlkanews.in/टी-20-विश्व-कप-बांग्लादेश-ने/54705" | } | }
Sat Apr 21 2018 10:57:32 GMT+0530 (IST)
Home > खेल जगत > टी-20 विश्व कप : बांग्लादेश ने नीदरलैंड्स को 8 रनों से हराया
Sabahat Vijeta | 2016-03-09 14:50:31.0